CELEX: 62016CA0669
Language: bg
Date: 2018-10-18 00:00:00
Title: Дело C-669/16: Решение на Съда (шести състав) от 18 октомври 2018 г. — Европейска комисия/Обединено кралство Великобритания и Северна Ирландия (Неизпълнение на задължения от държава членка — Околна среда — Директива 92/43/ЕИО — Опазване на естествените местообитания и на дивата флора и фауна — Член 4, параграф 1 — Приложения II и III — Определяне на специални защитени зони (СЗЗ) — Морска свиня)

17.12.2018   
            
            
               BG
            
            
               Официален вестник на Европейския съюз
            
            
               C 455/8
            
         
      Решение на Съда (шести състав) от 18 октомври 2018 г. — Европейска комисия/Обединено кралство Великобритания и Северна Ирландия
      (Дело C-669/16) (1)
      
      ((Неизпълнение на задължения от държава членка - Околна среда - Директива 92/43/ЕИО - Опазване на естествените местообитания и на дивата флора и фауна - Член 4, параграф 1 - Приложения II и III - Определяне на специални защитени зони (СЗЗ) - Морска свиня))
      (2018/C 455/12)
      Език на производството: английски
      
         Страни
      
      
         Ищец: Европейска комисия (представители: J. Norris-Usher и C. Hermes)
      
         Ответник: Обединено кралство Великобритания и Северна Ирландия (представители: G. Brown, подпомагана от R. Palmer и M. Armitage, barristers)
      
         Диспозитив
      
      
                  1)
               
               
                  Като в определения срок не е предложило и изпратило, в съответствие с член 4, параграф 1 от Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна и с приложения II и III към нея, списък, посочващ достатъчен брой обитавани от морската свиня (Phocoena phocoena) територии, и като по този начин не е допринесло, както изисква член 3, параграф 2 от тази директива, за изграждането на мрежата „Натура 2000“ в съответствие с намиращите се на негова територия местообитания на този вид, Обединено кралство Великобритания и Северна Ирландия не е изпълнило задълженията си по тези разпоредби.
               
            
                  2)
               
               
                  Осъжда Обединено кралство Великобритания и Северна Ирландия да заплати съдебните разноски.
               
            
         (1)  ОВ C 63, 27.2.2017 г.